Document ID: /fineweb-2-swissfilter-quality_10-filterrobots/filtered/02038.jsonl.gz/817

„Tut ils registers da stumadira en Svizra duain vegnir colliads electronicamain. Quella proposta fa il cusseglier naziunal Martin Candinas en in postulat per mauns dal cussegl federal.
La finamira è da far ina fin cun il turissem da debiturs che chaschuna mintg’onn blers custs a l’economia publica svizra.
La lavur dals uffizis da stumadira duaja vegnir fatga vinavant en moda decentrala en las regiuns, uschia Candinas. Be il sistem da registraziun duaja vegnir collià ed unifitgà per l’entira Svizra, per ch’i dettia in maletg cumplet davart ils daivets da mintga abitanta e mintga abitant.“ (rtr)